Lav et referat af nedenstående tekst:

Tekst:
Nordjyllands Politi og Nordjyllands Beredskab fik torsdag 22.31 en anmeldelse om en brand på Sødisbakke i Mariager, der er en institution for udviklingshæmmede voksne. Ved ankomsten var der ifølge vagtchef ved Nordjyllands Politi Jesper Sørensen ild i nogle knagerækker og tøj, men bygningen er ikke brændt ned. - Vi har en mistanke om, at den er påsat, og derfor har vi anholdt en 27-årig mand, som vi mistænker som påsætter af branden, fortæller vagtchef ved Nordjyllands Politi Jesper Sørensen. Ifølge vagtchefen er det endnu for tidligt at sige, om nogen har været i fare under branden, da det er noget, der skal indgå i den videre efterforskning. Der kom dog ikke umiddelbart nogen til skade, udover den 27-årige mand, der blev kørt en tur på skadestuen for at blive tjekket for røgforgiftning. Fredag omkring middagstid blev det klart, at den 27-årige mand vil blive løsladt. Manden vil blive sendt tilbage til den institution, hvor han kom fra. Vagtchef ved Nordjyllands Politi Jess Falberg fortæller om løsladelsen: - Manden har mere brug for hjælp end at komme i fængsel, siger han.

Referat:
Der udbrød torsdag aften brand på institutionen Sødisbakke i Mariager, hvilket efterfølgende har ført til anholdelsen af en 27-årig mand, der var på stedet, som mistænkes for at have påsat branden.